Bosh prokuratura huzuridagi SVOJJDLQK departamenti tomonidan qalbaki valyuta sotuvchisi fosh etildi, deb xabar beradi “Huquq” nashri. Aytilishicha, fuqaro F. Qo‘chqorova departamentning Toshkent shahar boshqarmasiga murojaat qilib, noma’lum shaxs unga 4 ming haqiqiy dollar evaziga 10 ming soxta dollar sotib olishni taklif qilgani haqida ma’lumot bergan. Boshqarma xodimlari o‘tkazgan reyd davomida fuqaro Hamid Sojidov F. Qo‘chqorovaga 8 ming dollar evaziga 20 ming qalbaki dollar sotayotgan chog‘da qo‘lga olindi.Jinoyatchiga sud tomonidan 6 yillik qamoq jazosi belgilandi.